# Henkilökohtainen tietokone VAIO Tap 11SVT1121

## Mitä pitäisi tehdä, jos asiakirjaa ei pysty tulostamaan?

- Varmista, että tulostin on yhteensopiva VAIO-tietokoneeseen asennetun Windows-käyttöjärjestelmän kanssa.

- Kun yhdistät uuden tulostimen, sinun on määritettävä oikea tulostinohjain.

  Lisätietoja tulostinohjaimen määrittämisestä on tulostimen mukana toimitetussa oppaassa tai valmistajan verkkosivustossa.

- Varmista, että tulostinasetukset on määritetty oikein.

  Lisätietoja tulostinasetuksista on tulostimen mukana toimitetussa oppaassa.

- Varmista, että tulostin on päällä.

  Lisätietoja on tulostimen mukana toimitetussa oppaassa.

- Varmista, että tulostimen virtajohdon ja verkkolaitteen sekä verkkolaitteen ja pistorasian väliset kytkennät on tehty kunnolla.

- Varmista, että tulostin näkyy online- tai valmiustilassa.

  Tarkista sitten, että tulostinasetukset on määritetty tulostimen mukana toimitetun oppaan mukaisesti.

- Varmista, että tulostimen Määritä oletustulostimeksi -asetus on valittu.

  Windowsin ohje ja tuki (Windowsin ohje ja tuki: avaaminen) sisältää lisätietoja aiheesta.

- Varmista, että tulostin on kytketty verkkoon (LAN).

  Jos tulostin on kytketty suoraan lähiverkkoon (LAN), varmista, että reititin tai keskitin on päällä.

  Jos tulostin on kytketty tulostinpalvelimeen, varmista, ettei tulostinpalvelimessa näy virhesanomaa.

- Varmista, että sovellus toimii oikein.

  Käytetty sovellus ei ehkä tue käyttämääsi asiakirjamuotoa. Tällöin asiakirja ei tulostu oikein.

  Ota yhteyttä sovelluksen julkaisijaan tai tulostimen valmistajaan.

- Varmista, että oikea tulostimen portti on valittuna.

  Lisätietoja tulostimen porttiasetuksista saat tulostimen mukana toimitetusta oppaasta tai tulostimen valmistajalta.

Siirry sivun alkuun