# Henkilökohtainen tietokone VAIO Tap 11SVT1121

## BLUETOOTH(R)-toiminnon käyttöön liittyviä huomautuksia

Lue seuraavat oikeaa käyttöä koskevien varotoimien kuvaukset huolellisesti ennen BLUETOOTH-toiminnon käyttämistä.

- BLUETOOTH-toimintojen käyttöä voi olla rajoitettu joissakin maissa ja joillakin alueilla paikallisilla säännöksillä.

- BLUETOOTH-toiminto ei valmistajasta tai valmistajan käyttämästä sovellusversiosta riippuen ehkä toimi kaikkien laitteiden kanssa. Tarkasta BLUETOOTH-laitteen järjestelmävaatimukset ennen sen ostamista.

  Lisätietoja BLUETOOTH-laitteista on VAIO-tukisivustossa.

  Osa BLUETOOTH-laitteista edellyttää todentamista (laiteparin muodostamista), jotta ne voidaan yhdistää toisiin laitteisiin. Tee todennus ennen tällaisten laitteiden yhdistämistä.

- BLUETOOTH-laitteet toimivat 2,4 GHz:n taajuudella, jota myös monet muut laitteet käyttävät. BLUETOOTH-laitteissa käytetään tekniikkaa, joka minimoi muista samaa aallonpituutta käyttävistä laitteista peräisin olevat häiriöt, mutta radiohäiriöt saattavat kuitenkin aiheuttaa tiedonsiirron hidastumista, tiedonsiirtoetäisyyden lyhenemistä ja joissakin tapauksissa tiedonsiirron estymistä.

- Viestintäsiirtonopeus ja -etäisyys voivat vaihdella seuraavien tekijöiden mukaan:

  - viestintälaitteiden välinen etäisyys

  - laitteiden välissä olevat esteet

  - ympäröivä tila, mukaan lukien seinät ja niiden materiaalit

  - laitekokoonpano

  - käytettävät sovellukset

  - radio-olosuhteet.

    Viestintäyhteys voi katketa radio-olosuhteiden vuoksi.

- Jos VAIO-tietokone on yhteensopiva nopean BLUETOOTH-tekniikan kanssa ja aiot käyttää sitä nopeaan tiedonsiirtoon, ota sekä langattoman lähiverkon toiminnot että BLUETOOTH-toiminnot käyttöön tietokoneessa.

- BLUETOOTH-standardin rajoitusten ja ympäristöstä aiheutuvien sähkömagneettisten häiriöiden vuoksi suuret tiedostot saattavat joskus vioittua jatkuvan tiedonsiirron aikana.

- Useiden BLUETOOTH-laitteiden liittäminen VAIO-tietokoneeseen voi aiheuttaa yhteyden ruuhkautumisesta johtuvaa hidastumista, jolloin laitteiden toiminta voi heikentyä. Tämä ilmiö on tyypillinen BLUETOOTH-tekniikalle, ei merkki toimintahäiriöstä.

- Video- ja äänisignaalien synkronointi voi häiriintyä, jos videota toistetaan VAIO-tietokoneessa ja ääni toistetaan tietokoneeseen liitetyn BLUETOOTH-äänilaitteen kautta. Tämä ilmiö on tyypillinen BLUETOOTH-tekniikalle, ei merkki toimintahäiriöstä.

- Kaikki BLUETOOTH-laitteet on sertifioitava Bluetooth SIG:n ohjeiden mukaisesti sen varmistamiseksi, että ne täyttävät BLUETOOTH-standardin vaatimukset.

  Vaikka BLUETOOTH-laitteet täyttävät BLUETOOTH-standardin vaatimukset, yksittäisten laitteiden suorituskyky, ohjearvot ja toimintatavat saattavat vaihdella. Tietojen vaihtaminen ei ole ehkä mahdollista kaikissa tilanteissa.

- Kaikkien BLUETOOTH-laitteiden yhteensopivuutta VAIO-tietokoneen kanssa ei taata.

- Jos BLUETOOTH-toiminto on poistettava käytöstä nopeasti, sammuta VAIO-tietokone.

Siirry sivun alkuun

### Aiheeseen liittyvää

- Tietoja BLUETOOTH(R)-toiminnosta
- Viestintä muiden BLUETOOTH(R)-laitteiden (kuten hiiren) kanssa
- BLUETOOTH(R)-yhteyksien lopettaminen
- Tietoja BLUETOOTH(R)-tietoturvasta
- Wi-Fi(R) (WLAN) -toimintoon liittyviä huomautuksia

Siirry sivun alkuun